open-index/open-wikipedia-markdown huggingface dataset:
Abriendo Puertas (שיר)

"**Abriendo Puertas**" (בעברית: "**דלתות פתוחות**") הוא שיר של הזמרת גלוריה אסטפן מתוך אלבומה השישי *[[Abriendo Puertas]]*. השיר פורסם כסינגל הראשון מהאלבום ב-19 בספטמבר 1995 ונכתב על ידי קייק סנטנדר והופק על ידי סנטנדר עצמו ביחד עם בעלה של אסטפן אמיליו אסטפן.

מבחינה מוזיקלית השיר הוא בסגנון הואיינאטו ובסגנון דאנס קובני אשר מבחיינה לירית עוסק באופן מטאפורי בפתיחת דלתות וסגירת פצעים.

## וידאו קליפ והצלחה
עבור השיר יצא קליפ רשמי אשר מראה את אסטפן שרה את השיר תוך כדי שמראים חקלאים שותלים זרעים. השיר קיבל ביקורות חיוביות ממבקרי המוזיקה אשר שיבחו בעיקר של השימוש בכלבי הנגינה בשיר. השיר הגיע למקום הראשון במצעד השירים הלטינים של ארצות הברית. הוא נכלל בהמשך באלבום האולפן שלה *[[Brazil305]]*.

בנוסף הוא גם הגיע למקום השלישי במצעד שירי הדאנס של ארצות הברית ולמקום ה-9 במצעד השירים הטרופיים.

## הופעה ופרסים
ואף אסטפן הופיעה עם השיר בטקס פרסי הגראמי הלטיני של שנת 2021 כשהיא מופיעה עם העיבוד החדש של השיר כפי שהוא מופיע ב-Brazil305. השיר זכה בפרס שיר השנה בטקס פרסי "Lo Nuestro" ובפרס שיר הדאנס של השנה בטקס פרסי הבילבורד הלטיני.

הזמרת לזלי גרייס ביצעה גרסת כיסוי לשיר בטקס פקסי ה-Lo Nuestro של שנת 2018 כחלק ממופע מחווה לאסטפן.

## קישורים חיצוניים

קטגוריה:שירי 1995
קטגוריה:סינגלים מ-1995
קטגוריה:שירי גלוריה אסטפן
קטגוריה:שירים בספרדית
קטגוריה:סינגלים בהוצאת אפיק רקורדס
לארי פליק

**לארי פליק** (באנגלית: **Larry Flick**) (נולד ב-29 ביוני 1963) הוא עיתונאי אמריקאי, בעל טור לשעבר במוזיקת דאנס, מבקר יחיד ועורך כישרונות בכיר במגזין בילבורד, שם עבד במשך 14 שנים.

בהמשך הקריירה שלו, הוא הפיק והנחה תוכניות רדיו של Sirius XM.

## קריירה
פליק התחיל בעסקי המוזיקה בגיל 21 כנציג רדיו בקולג' בחברה בשם *Gold Mountain*. בהמשך לכך, הצטרף לצוות של להקת הרוק האמריקאית קיס בשנות ה-80, לאחר מכן, קיבל תפקיד משני במגזין בילבורד. מאוחר יותר, הוא הפך לעורך מוזיקת הדאנס/ביקורות של המגזין. פליק עבד גם כיועץ מוזיקלי של הזמר-יוצר האמריקאי פרינס.

בשנת 1998 ביקר מטעם מגזין בילבורד את *[[Ray of Light]]* של הזמרת-יוצרת האמריקאית מדונה וקבע . במהלך הקריירה שלו, ביקר עשרות אלבומים ושירים נוספים שפורסמו במגזין.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:מבקרי מוזיקה אמריקאים
קטגוריה:בעלי טור אמריקאים
קטגוריה:עורכים אמריקאים
קטגוריה:מפיקים אמריקאים
קטגוריה:שדרני רדיו וטלוויזיה אמריקאים
קטגוריה:אמריקאים שנולדו ב-1963
מוג'ו

**מוג'ו** (מעוצב: ***MOJO***) הוא כתב עת למוזיקה פופולרית המתפרסם מדי חודש בממלכה המאוחדת, בהתחלה בידי Emap , ומאז ינואר 2008 בידי באואר . בעקבות הצלחת כתב העת *[[Q (כתב עת)|Q]]*, המוציאים לאור מ-Emap חיפשו כותר שיספק את העניין הגובר במוזיקת רוק קלאסית. כתב העת יועד לקבוצת הגיל 30 עד 45 פלוס, או דור הבייבי בום. מוג'ו פורסם לראשונה ב-15 באוקטובר 1993. בהתאם לאסתטיקת הרוק הקלאסית שלו, בגיליון הראשון כיכבו בוב דילן וג'ון לנון. הוא נודע בסיקור המעמיק שלו אודות אמנים פופולריים ופולחניים כאחד, הוא שימש כהשראה ל-*Blender* ו-*Uncut*. מבקרי מוזיקה ידועים רבים כתבו עבורו, כולל צ'ארלס שער מורי, גריל מרקוס, ניק קנת', דייוויד פריק, ג'ון סבאג' ומיק וול. עורך ההשקה של מוג'ו היה פול דו נויר, וממשיכיו כללו את מאט סנואו, פול טרינקה, פט גילברט ופיל אלכסנדר. העורך הנוכחי הוא ג'ון מולווי.

## רדיו מוג'ו
החברה המספקת את הוצאת המגזין, באואר, הנפיקה גם תחנת רדיו דיגיטלית.

הוכרז ב-5 בנובמבר 2008 שרדיו מוג'ו יפסיק לשדר ב-30 בנובמבר 2008, כדי לחסוך לבאואר את ההוצאה הכספית.

## ''Mojo Rocks''
לעורך הראשי הנוכחי של המגזין, פיל אלכסנדר, יש תוכנית קבועה בתחנת הרדיו הדיגיטלית *Planet Rock* בממלכה המאוחדת בשם *Mojo Rocks*.

## קישורים חיצוניים

* 

## הערות שוליים

קטגוריה:הממלכה המאוחדת: כתבי עת
קטגוריה:כתבי עת למוזיקה
1001 אלבומים שאתה חייב לשמוע לפני שאתה מת

"**1001 אלבומים שאתה חייב לשמוע לפני שאתה מת**" (באנגלית: ) הוא ספר עיון מוזיקלי שפורסם לראשונה ב-2005 בהוצאת יוניברס. חלק מסדרת "1001 לפני שאתה מת", הוא אוסף כתבים ומידע על אלבומים שנבחרו על ידי פאנל של מבקרי מוזיקה להיות החשובים, המשפיעים והטובים ביותר במוזיקה הפופולרית בין שנות ה-50 ל-2010. את הספר עורך רוברט דימרי, סופר ועורך אנגלי שעבד בעבר עבור מגזינים כמו ווג וטיים אאוט.

כל מופע ברשימת האלבומים הכרונולוגית מלווה במאמר קצר שנכתב בידי מבקר מוזיקה, בצירוף תמונות, ציטוטים ומידע נוסף (כגון זמן הפרסום של האלבום ומפיקיו).

אוספים של אמנים שונים ורוב פסקולי הסרטים, אינם נכללים.

## מתודולוגיית בחירה ומיון
בהקדמה של הספר, העורך הכללי רוברט דימרי מציין שהבחירות נועדו גם להסב תשומת לב לכותבי שירים מקצועיים. ג'וני מיטשל, אלביס קוסטלו וניק קייב צוינו בתור דוגמאות לכך. תאריכי פרסום נבחרים מהתאריך שבו האלבום יצא לראשונה בארץ הולדתו של האמן, והגרסה היא הראשונה שיצאה. ברוב המקרים, מתעלמים מרצועות בונוס שנוספו עבור גרסאות מאוחרות יותר. העורכים גם ניסו להבטיח שכל אלבום שנרשם עדיין זמין לרכישה. פסקולים שלא היו חומרים מקוריים של אמן מסוים לא נכללו אף הם.

## מהדורות
מהדורת 2005 מתחילה עם *[[In the Wee Small Hours]]* של הזמר האמריקאי פרנק סינטרה, ומסתיימת עם *Get Behind Me Satan* של צמד הרוק האמריקאי הווייט סטרייפס. זאת, כיוון שהספר פורסם מחדש מספר פעמים, חלק מהאלבומים מוסרים בכל מהדורה כדי לפנות מקום לאלבומים "עדכניים יותר".

מהדורת 2010 מסתיימת ב- מאת Yeah Yeah Yeahs, ואילו מהדורת 2013 מסתיימת עם *[[The Next Day]]* מאת דייוויד בואי. מהדורת 2016 מסתיימת עם *[[Blackstar]]*, גם הוא מאת דייוויד בואי. מהדורת 2018 מסתיימת עם *Microshift* מאת Hookworms. מהדורת 2021 מסתיימת עם *[[Heaux Tales]]* מאת ג'זמין סוליבן.

## סוגות מוזיקליות
רוב ההמלצות בספר הן אלבומי רוק ופופ מהעולם המערבי. "1001 אלבומים" כולל גם מבחר של מוזיקת עולם, R&B, בלוז, פולק, היפ הופ, קאנטרי, מוזיקה אלקטרונית וג'אז. אלבומי הרוק והפופ כוללים תת-סוגות כמו פאנק רוק (Punk rock), גריינדקור, הבי מטאל, רוק אלטרנטיבי, רוק מתקדם, מוזיקה קלה, ת'ראש מטאל, גראנג' ורוקבילי. מוזיקה קלאסית ומודרנית לא נכללת.

## ראו גם
* עידן האלבומים
* "500 האלבומים הגדולים בכל הזמנים"

## קישורים חיצוניים
* 

## הערות שוליים

קטגוריה:ספרי 2005
קטגוריה:ספרי עיון
Stereogum

**Stereogum** הוא אתר אינטרנט יומי המתמקד בחדשות מוזיקה, ביקורות, ראיונות ופרשנויות. האתר נוסד בינואר 2002 בידי סקוט לאפטין.

Stereogum היה אחד מבלוגי MP3  הראשונים וקיבל מספר פרסים ואזכורים, כולל פרס PLUG בתור "בלוג המוזיקה של השנה", Powergeek 25 של בלנדר , והוכתר כאחד מאתרי המוזיקה הטובים ביותר לפי אנטרטיינמנט ויקלי. האתר זכה בתואר "חתן כבוד רשמי" מטעם פרס ובי בקטגוריית המוזיקה וזכה בפרס OMMA למצוינות אתרי אינטרנט בקטגוריית בידור/מוזיקה. בשנת 2011, Stereogum זכה בתור "בלוג המוזיקה של השנה" מטעם וילג' ווייס.

## אלבום השנה
בכל שנה, מכריז האתר על "אלבום השנה" הנבחר. להלן הרשימה:

## קישורים חיצוניים
* 

## הערות שוליים

קטגוריה:אתרי אינטרנט שהושקו ב-2002
קטגוריה:אתרי מוזיקה
גאבור סאבו (מוזיקאי)

**גאבור אישטוון סאבו** (בהונגרית: **Gábor István Szabó**; 8 במרץ 1936 – 26 בפברואר 1982) היה גיטריסט הונגרי-אמריקאי שסגנונו שילב ג'אז, פופ, רוק ומוזיקה הונגרית.

במהלך הקריירה שלו, הוציא סאבו עשרות אלבומים, ביניהם *Spellbinder* שדורג במקום השני במצעד תקליטי הג'אז של בילבורד.

## ביוגרפיה
סאבו נולד בבודפשט, הונגריה. הוא החל לנגן בגיטרה בגיל 14. בעקבות המרד ההונגרי, הוא עבר לקליפורניה.

בהמשך חייו, למד במכללת ברקלי למוזיקה בבוסטון בין 1958 ל-1960.

## קריירה
בשנת 1961, הפך סאבו לחבר בחמישייה מוזיקלית שהובלה בידי צ'יקו המילטון  וכללה את צ'ארלס לויד . סאבו הושפע ממוזיקת רוק ומוזיקה של שנות ה-60. ב-1965 הוא היה חלק מקבוצת הג'אז-פופ בראשות גארי מקפרלנד , ואז עבד שוב עם לויד ברביעייה אנרגטית עם רון קרטר וטוני ויליאמס.

השיר "Gypsy Queen" מתוך אלבום הסולו הראשון של סאבו, *Spellbinder*, הפך ללהיט עבור גיטריסט הרוק קרלוס סנטנה. במהלך שנות ה-60 המאוחרות, סאבו היה חלק מקבוצה נוספת עם הגיטריסט ג'ימי סטיוארט . הוא הקים את חברת התקליטים סקיי רקורדס עם מקפרלנד וקאל טג'דר.

סאבו המשיך ליצור מוזיקה לעיתים קרובות בעיקר בשנות ה-70.

הוא הרבה להופיע בקליפורניה וחזר מספר פעמים להופיע בהונגריה, עד שנפטר לקראת יום הולדתו ה-46.

## מותו
בזמן ביקור משפחה בבודפשט במהלך חופשת חג המולד סאבו אושפז בבית החולים, לאחר מאבק ממושך במחלת הכבד והכליות שמהן סבל, ונפטר ב-26 בפברואר 1982.

## קישורים חיצוניים

* 

## הערות שוליים

קטגוריה:מהגרים מהונגריה לארצות הברית
קטגוריה:גיטריסטים
קטגוריה:מוזיקאי ג'אז
קטגוריה:מוזיקאים הונגרים
קטגוריה:הונגרים שנולדו ב-1936
קטגוריה:הונגרים שנפטרו ב-1982
מריו טסטינו

**מריו אדוארדו טסטינו סילבה** (באנגלית: **Mario Eduardo Testino Silva**; נולד ב-30 באוקטובר 1954) הוא צלם אופנה ופורטרט פרואני.

הוא נחשב לצלם בין-לאומי שעבודותיו נכללו בווג, *[[V (כתב עת)|V]]* , ואניטי פייר ו-*[[GQ]]*. הוא גם עבד עם גוצ'י, ברברי, ורסצ'ה, מייקל קורס, שאנל, סטיוארט ויצמן , קרולינה הררה ואסתי לאודר . לצד עיסוקו כצלם, עבד טסטינו גם כמנהל קריאייטיב, עורך אורח, מייסד מוזיאון, אספן אמנות ויזם. עבודתו המקצועית כצלם ספגה האשמות רבות בגין הטרדה מינית ותקיפה.

ארון היקלין מאובזרבר תיאר אותו כ"צלם המגזין והאופנה הפורה ביותר בעולם".

## קישורים חיצוניים
* 

* 

## הערות שוליים

קטגוריה:צלמי אופנה
קטגוריה:מסדר האימפריה הבריטית
קטגוריה:אמנים להט"בים
קטגוריה:ילידי 1954
אל-בארקיה

**אל-בארקיה** (בערבית: **البارقية**) הוא כפר בצפון־מערב סוריה, במחוז טרטוס. הכפר ממוקם דרומית־מזרחית לעיר טרטוס. הכפר ממוקם בין סאפיתא ממערב, משתא אל-חלו מצפון ואזור ואדי אלנסרה מדרום. לפי נתוני הלשכה המרכזית לסטטיסטיקה של סוריה (CBS), במפקד האוכלוסין ב־2004 מנתה אל-בארקיה 3,627 תושבים. הכפר הוא המרכז האדמיניסטרטיבי של נפת אל-בארקיה, שמורכבת משמונה יישובים עם אוכלוסייה כוללת של 7,336. רוב תושבי הכפר הם עלווים.

## הערות שוליים

קטגוריה:סוריה: יישובים
נער הזהב (אלבום)

"**נער הזהב**" הוא אלבום הבכורה של הזמר הישראלי חיים אל. את האלבום הוציאה בשנת 1989 לאור חברת התקליטים עידן הפקות על גבי תקליט וקלטת שמע. הרצועה הסוגרת שלו, "איסטנבול-ג'רוזלם", זכתה להצלחה רבה, ואף הגיעה למקום השני במצעד הפזמונים של הטלווזיה הממלכתית בטורקיה. השיר הארוך ביותר באלבום הוא "סויילמה Şaka Yaptim", שאורכו עומד על שבע דקות ושלוש עשרה שניות. הוא מושר בשפה הטורקית לרוב, אך מכיל כמה מילים בעברית.

## רשימת רצועות

## הערות שוליים

קטגוריה:אלבומי בכורה מ-1989
קטגוריה:אלבומי חיים אל
קטגוריה:אלבומים בעברית
ג'יי רנדי טארבורלי

**ג'ון רנדל אנתוני טארבורלי** (באנגלית: **John Randall Anthony Taraborrelli**; נולד ב-29 בפברואר 1956) הוא עיתונאי אמריקאי וביוגרף ידוענים. לפני קריירת כתיבת הספרים שלו, הוא היה עיתונאי ועורך ראשי של מגזין סול, כותר המוזיקה השחורה. טארבורלי ידוע בביוגרפיות של אמנים ודמויות פוליטיות עכשוויות כמו פרנק סינטרה, דיאנה רוס, מרילין מונרו, מייקל ג'קסון, מדונה, משפחת קנדי, משפחת הילטון  וביונסה. את הביוגרפיה "מדונה: ביוגרפיה אינטימית"  פרסם באוגוסט 2001 במספר הוצאות.

טארבורלי מופיע בקביעות בטלוויזיה ככתב חדשות בידור בתוכניות כגון *Entertainment Tonight*, "בוקר טוב אמריקה", *Today* ו-*CBS This Morning*.

## סגנון כתיבה
בריאיון לשנת 2015 עם בבלוג גוקר, טארבורלי תיאר את ההתפתחות שלו כסופר:

ספרו האחרון של טארבורלי, "ג'קי – ציבורי, פרטי, סודי", הופיע לראשונה במקום השלישי ברשימת רבי המכר של הניו יורק טיימס ב-6 באוגוסט 2023.

## ביוגרפיה
להלן רשימה חלקית של הספרים אותם כתב טארבורלי במהלך הקריירה שלו:
* 1985: "דיאנה: חגיגה של חייה והקריירה של דיאנה רוס"
* 1986: "שר *–* ביוגרפיה" (עודכן ב-1988)
* 1988: "לצחוק עד שזה כואב *–* החיים והקריירה השלמים של קרול ברנט"
* 1989: "קראו לה גברת רוס" (עודכן ב-2007 בתור "דיאנה רוס *–* ביוגרפיה")
* 1991: "מייקל ג'קסון *–* הקסם והטירוף" (עודכן ב-2003 וב-2004. בשנת 2009, הספר עודכן בתור "מייקל ג'קסון *–* הקסם, הטירוף, כל הסיפור")
* 1997: "סינטרה *–* מאחורי האגדה" (עודכן ב-1998 וב-2015)
* 2000: "ג'קי, אתל וג'ואן: נשים מקמלוט"
* 2001: "מדונה: ביוגרפיה אינטימית" (עודכן ב-2002, 2007 ו-2018)
* 2006: "אליזבת"
* 2009: "חייה הסודיים של מרילין מונרו"
* 2012: "אחרי קמלוט: היסטוריה אישית של משפחת קנדי *–* 1968 עד היום"
* 2014: "הילטון: הסיפור האמיתי של שושלת אמריקאית"
* 2015: "להפוך לביונסה *–* הסיפור שלא סופר"
* 2018: "מדונה: ביוגרפיה אינטימית של אייקון בגיל שישים"
* 2023: "ג'קי *–* ציבורי, פרטי, סודי"

## הערות שוליים

## קישורים חיצוניים

קטגוריה:ביוגרפים אמריקאים
קטגוריה:עיתונאים אמריקאים
קטגוריה:עורכים אמריקאים
קטגוריה:סופרים אמריקאים
קטגוריה:אמריקאים שנולדו ב-1956
בופאל (מדינה בהודו)

**בופאל** (באנגלית: **Bhopal State**; בהינדי: **भोपाल राज्य**) הייתה מדינה הודית, שהתקיימה בין 1949 ל-1956. המדינה הוקמה מתוך המדינה הנסיכותית בופאל, ואוחדה עם מדינות שכנות ליצירת מאדהיה פרדש ב-1956.

## היסטוריה
לפני עצמאות הודו, המדינה הנסיכותית בופאל הייתה מונרכיה שנשלטה בידי נוואבים ששלטונם עבר בירושה. בעת עצמאות הודו הנסיכויות בהודו הבריטית שוחררו מהתחייבויות האמנה שלהן כלפי הבריטים וקיבלו את הזכות להחליט האם להצטרף לאחת מהדומיניונים החדשים של הודו ופקיסטן. במרץ 1948 הביע הנוואב האחרון את רצונו לשלוט בבופאל כמדינה עצמאית. עם זאת, מרידות נגד שלטונו פרצו בדצמבר 1948, והובילו למעצרם של מנהיגים בולטים, בהם שנקר דיאל שרמה. מאוחר יותר שוחררו העצורים הפוליטיים וב-30 באפריל 1949 חתם הנוואב על מסמך הצטרפות לדומיניון של הודו. הנוואב המשיך לנהל את המדינה במהלך מאי 1949, וב-1 ביוני 1949 בופאל עברה לשליטת ממשלת הודו והוכרזה כמדינה חלק ג', סיוג שהתייחס לחלקי הנספח לחוקת הודו שהגדיר את מעמד המדינות השונות ואשר המדינות שנכללו בו היו בשליטתה הישירה של ממשלת הודו, על ידי נציב ראשי שימונה על ידי נשיא הודו.

במהלך הארגון מחדש של מדינות הודו בשנת 1956, מדינת בופאל שולבה במדינת מאדהיה פרדש, ובירתה, בופאל הוכרזה כבירת המדינה החדשה שהוקמה.

## ממשל ופוליטיקה
הקונגרס הלאומי ההודי זכה בבחירות היחידות שנערכו ל ב-1952, כשהוא זוכה ב-25 מתוך 30 המושבים. שנקר דיאל שרמה שימש כראש השרים של המדינה.

בירת המדינה הייתה בופאל.

## הערות שוליים

קטגוריה:הודו: מדינות וטריטוריות איחוד לשעבר
קטגוריה:מדינות וטריטוריות שהתפרקו ב-1956
קטגוריה:מדינות וטריטוריות שהוקמו ב-1949
קטגוריה:מאדהיה פרדש
המורליסטים הצרפתים

**המורליסטים הצרפתים** (בצרפתית: **moralistes français**) הוא כינוי למסורת של סופרים והוגי דעות צרפתים, שעסקו במוסר ובתיאר התנהגויות אישיות, חברתיות ופוליטיות, לעיתים קרובות באמצעות כתיבת מקסימות ואפוריזמים קצרים, ועל פי רוב גם בטון הומוריסטי ואירוני. מסורת זו קשורה לסלונים הספרותיים הצרפתיים בין המאה ה-16 ועד למאה ה-18. המסורת מתחילה עם ה*[[מסות (מונטן)|מסות]]* של מישל דה מונטיין (1580), ותקופת הזוהר שלה הייתה בשלהי המאה ה-17.

ארבעת המורליסטים הצרפתים הבולטים, לצד יצורותיהם העיקריות, היו:

* פרנסואה דה לה רושפוקו, *Reflexions ou sentences et maximes morales* (1665)  (*הרהורים או אמרות ואמרי שפר מוסריים*)
* ז'אן דה לה ברייר, *Caractères ou les moeurs de ce siècle* (1688)
*  המרקיז דה וובנארג, *Introduction à la connaissance de l’esprit humain, suivie de réflexions et maximes* (1746)
* ניקולא שאמפור, *Maximes et pensées, caractères et anecdotes* (1795)
מורלסטים צרפתים בולטים נוספים היו: מונטסקייה, שארל ז'וזף, פייר שרון, שארל פינו דיקלו , אנטואן דה ריווארול , פרדיננדו גליאני , ז'וזף ז'ובר . יש הקושרים למסורת זו גם את בלז פסקל, שחיבורו *Pensées* ("הגיגים" או "מחשבות") פורסם רק ב-1670 ולאחר מותו.

המורליסטים הצרפתיים השפיעו רבות על מחברים מאוחרים יותר בהם: וולטר, גאורג כריסטוף ליכטנברג , יוהאן וולפגנג פון גתה, ארתור שופנהאואר, פאול ריי, פרידריך ניטשה, אוסקר ויילד, פול ואלרי וז'ול רנאר.

## לקריאות נוספות
### ספרות ראשונית בעברית
* בלז פסקל, **הגיגים**, תרגם מצרפתית בצירוף מבוא והערות: יוסף אור, ירושלים: הוצאת ספרים ע"ש י"ל מאגנס, תשל"ו.
* בלז פסקל, **מחשבות**, תרגום: רמה איילון, עריכה מדעית: ז'ואל הנסל, הוצאת מאגנס, 2016
* פרנסואה דה לה רושפוקו, **אמרות**, מחברות לספרות, מצרפתית: ישראל זמורה, תשי"ז.
* פרנסואה דה לה רושפוקו, **כתבים נבחרים**, הוצאת הקיבוץ המאוחד, מצרפתית: יוסי אסודרי, 2015.
* ניקולא שאמפור, **מאמרות** (מצרפתית: ראובן מירן), דחק, כרך טו', 2022.

### ספרות משנית

*  Gosse, Edmund. *[https://www.gutenberg.org/cache/epub/19872/pg19872-images.html Three French Moralists and The Gallantry of France]*. Project Gutenberg, 2006.


## הערות שוליים

קטגוריה:זרמים בפילוסופיה
קטגוריה:סופרים צרפתים
קטגוריה:פילוסופים צרפתים
קטגוריה:מוסר
ארתור אלמאי

**ארתור אלמאי**, (במקור **ויינפלד**, בהונגרית: **Almai Artúr**; קאשה, 1 בפברואר 1894 – בודפשט, 17 בינואר 1978) היה רופא שיניים, כירורג פה ולסת מחלוצי ניתוחי הפה והלסת בממלכת הונגריה.

## ביוגרפיה
ארתור ויינפלד נולד במשפחה יהודית כבנם של הסוכן נוסע מוזס (משה) ויינפלד ושל וסרֵן שוורץ. הוא השלים את לימודי התיכון שלו בבית הספר המלכותי הממלכתי ההונגרי בזומבור (1904–1912), ולאחר מכן הפך לסטודנט בפקולטה לרפואה של אוניברסיטת בודפשט (1912) (שמה היום אוניברסיטת אטווש לוראנד). בפרוץ מלחמת העולם הראשונה התגייס וביצע שירות בחזית. החל מסתיו 1916 מילא את תפקידיו הרפואיים בחזית האיטלקית, בתחנת הסיוע של הגדוד, תחילה כעוזר רופא ולאחר מכן כסגן רופא גדודי. הוא נפל בשבי האיטלקי ונפצע פעמיים בחזית. שוחרר כסגן רפואי. אלמאי קיבל מספר עיטורים על עמידתו בקרבות. לאחר המלחמה, בשנת 1923. קיבל את התואר דוקטור לרפואה. עם סיום לימודי הוא עבד במרפאה הפנימית מספר 1 לצד רז'ה באלינט. מאוחר יותר עבד בפוליקליניקה Charité ובקליניקת השיניים. בשנות ה-20 הוא שהה שנה בבון עם פרופסור אלפרד קנטורוביץ, ממנו למד את שיטות טיפול השיניים המודרניות ביותר באותה תקופה. לאחר שחזר הביתה, הוא פתח את המרפאה שלו עם מספר חדרי המתנה בראש הגשר בצד בודה של גשר מרגיט. אלמאי היה חבר במספר אגודות רפואיות ומדעיות ונחשב לאחד מרופאי השיניים המפורסמים בשנות ה-30 של המאה ה-20.

הוא הובא למנוחות בבית קברות היהודי ברחוב קוזמה.

## משפחתו
אשתו הראשונה הייתה אדית רוזנצוויג (1908–?), בתם של בנו רוזנצוויג ושל רוזליה דוקס, עמה התחתן ב-1928 בבודפשט. רעייתו השנייה הייתה ד"ר אווה גרגיי (1914–1993), רופאת שיניים, פרופסור באוניברסיטה.

בניו ד"ר ג'רג' אלמאי (1947–2013) וד"ר יאנוש אלמאי (1949) היו רופאי שיניים.

## לקריאה נוספת
* Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי)
*  (לקסיקון התחייה ההונגרית)
* Gergely András: *Jeles magyar zsidó orvosok lexikona*. Budapest, Makkabi, 2001 (אנדראש גרגיי: לקסיקון רופאים יהודים הונגרים מפורסמים ומצטיינים. בודפשט. הוצאת מכבי. 2001)
* 

## הערות שוליים

קטגוריה:יהודים בצבא האוסטרו-הונגרי במלחמת העולם הראשונה
קטגוריה:אוסטרו-הונגרים שנשבו במלחמת העולם הראשונה
קטגוריה:רופאים צבאיים יהודים
קטגוריה:בוגרי אוניברסיטת אטווש לוראנד בודפשט
קטגוריה:רופאים יהודים הונגרים
קטגוריה:רופאי שיניים יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1894
קטגוריה:הונגרים שנפטרו ב-1978
נורמנדי (CG-60)

**נורמנדי (CG-60)** היא סיירת טילים מונחים מסדרת טיקונדרוגה בשירות צי ארצות הברית. הספינה חמושה בתותחים, בטילים נגד מטוסים, נגד קרקע ונגד צוללות, וכלי נשק נוספים ללוחמת קרקע-אוויר, קרקע-קרקע ואנטי-צוללות. הנורמנדי הייתה ספינת המלחמה האמריקאית הראשונה מאז 1945 שהשתתפה בלחימה כבר בשיט הבכורה שלה. בשנת 1998 היא זכתה בתואר "מספר טילי הטומהוק הגדול ביותר שנורו על ידי סיירת הצי האמריקאי". היא נקראת על שם המערכה בנורמנדי במלחמת העולם השנייה.

## היסטוריה
הנורמנדי נבנתה בעיר באת' במדינת מיין, הושקה ב-19 במרץ 1988 ונכנסה לפעולה ב-9 בדצמבר 1989. נמל הבית שלה הוא בנורפוק, וירג'יניה.

בהפלגת הבכורה שלה ב-28 בדצמבר 1990 הצטרפה הנורמנדי לכוחות האו"ם שניהלו את המבצעים הצבאיים במלחמת המפרץ. הספינה הגיעה למפרץ הפרסי דרך תעלת סואץ והים האדום, ובמהלך המלחמה ירתה 26 טילי שיוט מסוג טומהוק, הגנה על ספינות וכלי טיס של בעלות הברית באזור, אכפה את המצור הימי על עיראק וסייעה באיתור והשמדת מוקשים של האויב.

ב-11 באוגוסט 1995, נורמנדי נשלחה לים האדריאטי כדי לתמוך במאמץ המלחמתי של האו"ם מול סרביה ומונטנגרו, שם שימשה בעיקר בפיקוח על הטיסות במרחב האווירי האדריאטי.

במסגרת חגיגות יובל ה-50 לפלישה לנורמנדי, אירחה הנורמנדי על סיפונה תשעה מוותיקי מלחמת העולם השנייה, וכן כ-15,000 מבקרים שהשתתפו במהלך שבועיים בטקסי הזיכרון שנערכו משני צידי תעלת למאנש.

ב-28 באוגוסט 1995, נורמנדי החלה בפריסה של שישה חודשים לים התיכון, והשתתפה במתקפה על אתרי פיקוד ושליטה בליסינה, בוסניה-הרצגובינה, צפונית למעוז הסרבים הבוסניים באניה לוקה. בתקיפה זו נעשה לראשונה שימוש בדגם חדיש של הטומהוק שהונחה באמצעות GPS.

באוקטובר 1997 השתתפה נורמנדי בתרגיל משותף לציים מ-27 מדינות מול חופי מצרים, ולאחר מכן הופנתה למשימות הגנה אווירית במפרץ הפרסי, אליו הגיעה בזמן שיא של 5 ימים.

הספינה סיירה במפרץ הפרסי במשך ארבעה חודשים וביצעה פעולות יירוט ימיות מוצלחות.

ב-8 באוקטובר 2023, למחרת התקפת חמאס על ישראל, הורה שר ההגנה האמריקני, לויד אוסטין, לשלוח את קבוצת התקיפה של נושאת המטוסים ג'רלד פורד למזרח הים התיכון, ובכלל זה את הנורמנדי, ואת המשחתות ראמאג', קרני (DDG-64), רוזוולט ותומאס האדנר.

## קישורים חיצוניים

## הערות שוליים

קטגוריה:אוניות מלחמה בצי ארצות הברית
אבו עוביידה

בכוניה **אבו עוביידה** מתייחסים בדרך כלל אל אבו עוביידה בן אל-ג'ראח מן הצחאבה, עשרת מלוויו הראשונים של מוחמד שלהם הובטח גן עדן. בעקבותיו השתמשו בכינוי זה מספר אישים.
כפרית תעשיות

**כפרית תעשיות (1993) בע"מ** היא חברה ציבורית ישראלית המייצרת חומרי גלם לתעשיית הפלסטיק. מטה החברה שוכן בקיבוץ כפר עזה, ולה חברות בנות בבעלותה המלאה במדינות שונות בעולם.

## היסטוריה
חברת כפרית תעשיות (1993) בע"מ נוסדה בפברואר 1993 בכפר עזה, ובהמשך אותה שנה נרשמו מניותיה למסחר בבורסה לניירות ערך בתל אביב. קיבוץ כפר עזה מחזיק 57.63% מהבעלות בחברה. החברה עוסקת בפיתוח, ייצור ומכירה של תרכיזים, תוספים ותערובות לתעשיית הפלסטיק.

מטה החברה ואחד ממפעלי הייצור שלה שוכנים בכפר עזה, ולה חברות בנות המייצרות בסין, בגרמניה, בקנדה, בארצות הברית ובשוודיה.

**מוצרי החברה**:
* תרכיזים להקניית תכונות ללוחות קירוי, זיגוג ויישומים אחרים העשויים מפוליקרבונט.
* תרכיזים להקניית תכונות ליריעות ורשתות בשימוש חקלאי.
* תרכיזים מעכבי בעירה.
* תרכיזים להענקת צבע למוצר הסופי.
* תרכיזים לייעול את הייצור של יריעות לשימושי אריזה.
* חומרים מבוססי HDPE  לייצור צנרת להולכת מים חמים, חימום תת-רצפתי, נפט, גזים וכדומה.
* תרכיזים ליריעות המיוצרות במתיחה דו-כיוונית על בסיס פוליפרופילן.
* תערובות פולימריות מוליכות, לאריזות אנטי סטטיות, חלקי רכב וחלקי אלקטרוניקה הרגישים לחשמל סטטי ועוד.
* תרכיזים נוספים, להקניית תכונות שונות כגון תרכיזים מקציפים להפחתת המשקל הסגולי של מוצר הסופי, תרכיזי ריח לאריזות, משפרי שקיפות, מיצבי חום, מונעי חמצון, מונעי הידבקות ועוד.

בטבח בכפר עזה במתקפת הפתע על ישראל נרצחו שלושה מעובדי החברה, בהם סמנכ"ל הפיתוח העסקי נדב גולדשטיין, אשר אשתו ושלושת ילדיו נחטפו, והושבו בעסקה לאחר 51 ימים. מפעל הייצור בכפר עזה הושבת זמנית, וחזר לפעול כעבור חודש.

## קישורים חיצוניים
* 
* 

## הערות שוליים

קטגוריה:התעשייה הקיבוצית
קטגוריה:תעשייה פלסטית בישראל
קטגוריה:כפר עזה
קטגוריה:ישראל: חברות שהוקמו ב-1993
קטגוריה:הנגב: תעשייה
דונה דה לורי

**דונה דה לורי** (באנגלית: **Donna De Lory**; נולדה ב-10 בספטמבר 1964) היא זמרת, רקדנית ופזמונאית אמריקאית. בתור בת למשפחה מוזיקלית, דה לורי מופיעה מגיל צעיר. היא השתתפה באלבומים של מוזיקאים כדוגמת קארלי סימון, ריי פארקר ג'וניור , קים קארנס, סנטנה, מרטיקה , לורה ברניגן, בלינדה קרלייל, סלינה, בט מידלר, בארי מנילו, מילן פארמר, אלישה  ומדונה. דה לורי ליוותה את מדונה כזמרת ורקדנית בכל הופעה שאירעה בסיבוב ההופעות "Who's That Girl World Tour" בשנת 1987, ועד לסיבוב ההופעות "Confessions Tour" בשנת 2006. ההופעה שלה עם מדונה בלייב ארת' 2007 בלונדון הייתה שיתוף הפעולה המקצועי האחרון שלהן עד כה.

## ביוגרפיה וקריירה
דונה דה לורי נולדה בקלבסאס, קליפורניה למפיקה והמוזיקאית אל דה לורי ומרי הלין סונצ'יני.

דה לורי זכתה להצלחה כזמרת הרקע של מדונה. ב-1985, גרדנר קול, בן זוגה לשעבר של דה לורי, כתב את השיר "Open Your Heart" שמדונה הקליטה מאוחר יותר. באותה תקופה ההנהלה של מדונה חיפשה חומרים לאלבום *[[True Blue]]* שלה, וקול הציג שלושה שירים, כולל "Open Your Heart". המנהל של מדונה שמע את השיר וחשב שזה יהיה להיט עבור מדונה, אז הוא ביקש מקול להקליט מחדש את השיר בקול נשי. דה לורי הקליטה את השיר, וקול הגיש את ההקלטה למפיק של מדונה פטריק לאונרד. מדונה האזינה להקלטה והחליטה להקליט את השיר. לאונרד אהב את קולה של דה לורי ושכר אותה בתור זמרת רקע בפרויקטים עתידיים שהפיק. כשמדונה חיפשה זמרי רקע לסיבוב ההופעות שלה "Who's That Girl World Tour" ב-1987, דה לורי ביקשה מלאונרד לקחת אותה לאודישנים. בהמשך לכך, התקבלה לתפקיד והייתה שותפה עד לסיבוב ההופעות "Confessions Tour" בשנת 2006.

## דיסקוגרפיה
### אלבומי אולפן
* 1992: *Donna DeLory*
* 2000: *Bliss*
* 2002: 
* 2003: *In the Glow*
* 2004: *The Lover & the Beloved*
* 2006: *Sky Is Open*
* 2009: *Sanctuary*
* 2013: *The Unchanging*
* 2015: *Elixir: Songs of the Radiance Sutras*
* 2018: *Here in Heaven*
* 2021: *Gone Beyond*

## פילמוגרפיה
### סרטי קולנוע
* 1991: "במיטה עם מדונה"
* 2001: "נשות הלילה"
* 2005: "אני הולכת לספר לכם סוד"

## קישורים חיצוניים
* 

## הערות שוליים

קטגוריה:מוזיקאיות אמריקאיות
קטגוריה:רקדניות אמריקאיות
קטגוריה:זמרות אמריקאיות
קטגוריה:פזמונאיות אמריקאיות
קטגוריה:אמריקאיות שנולדו ב-1964
פט מקארתי

**פטריק מקארתי** (באנגלית: **Pat McCarth**) הידוע בתור **פט מקארתי** הוא מפיק מוזיקלי אירי, שעבד עם אמנים שונים, כולל הווטרבויז, Counting Crows, אר.אי.אם. ו-U2.

## קריירה
ב-1998, הוא החליף את סקוט ליט כמפיק הראשי של להקת אר.אי.אם. והיה שותף להפקה של שלושה מאלבומיה *Up*,  וכן את פסקול הסרט "איש על הירח" (1999); מקארתי שימש בעבר כטכנאי קול ב-*[[Monster (אלבום)|Monster]]* ו-*New Adventures in Hi-Fi* של הלהקה. בשנת 2007 הוכרז שאלבום האולפן הארבעה-עשר שלה, *Accelerate*, יופק על ידי ג'קנייף לי  ולא מקארתי. מקארתי גם אחראי על המיקס של האלבום *[[Ray of Light]]* מאת הזמרת-יוצרת האמריקאית מדונה.

בהמשך הקריירה שלו, הוא תרגם לשפה האנגלית את השיר היפני הפופולרי "", שהוקלט בהמשך בידי כריסטינה וי.

## קישורים חיצוניים

## הערות שוליים

קטגוריה:מוזיקאים אירים
קטגוריה:מפיקים מוזיקליים
קטגוריה:טכנאי קול
טד ג'נסן

**טד ג'נסן** (באנגלית: **Ted Jensen**; נולד ב-19 בספטמבר 1954) הוא מהנדס מאסטרינג אמריקאי, הידוע בזכות עבודתו על יצירות מוזיקליות רבות, כולל *Hotel California* של האיגלס, *[[American Idiot (אלבום של גרין דיי)|American Idiot]]* של גרין דיי, *[[Ray of Light]]* של מדונה ו-*[[Come Away with Me]]* של נורה ג'ונס.

## ביוגרפיה
טד ג'נסן נולד לקארל ומרגרט (אנינג) ג'נסן, שניהם היו מוזיקאים. קארל למד באוניברסיטת ייל. מרגרט למדה באוברלין קולג' בקונסרבטוריון ובמכללת סקידמור והייתה גם טייסת. קרל ומרגרט נפגשו ברכבת בזמן שהלכו לסדנת מקהלה. לטד יש אח אחד, ריק, ושתי בנות, קריסטן וקים. בזמן שלמד בתיכון, ג'נסן בנה ציוד סטריאו וציוד הקלטה משלו והחל להקליט להקות מקומיות הן באולפן והן באירועים חיים. במהלך תקופה זו, הוא הקליט מספר הופעות עבור התזמורת הסימפונית של ייל בוולסי הול בניו הייבן וכן פגש את מארק לוינסון, שהקים חברת ציוד שמע.

ג'נסן הצטרף ללוינסון וסייע בתכנון וייצור של כמה מהמוצרים המוקדמים של מארק לוינסון מערכות אודיו . בשנת 1975, ג'נסן עזב לאחר שש שנים עם לוינסון כדי להתחיל את קריירת המאסטרינג שלו בניו יורק עם סטרלינג סאונד. האולפנים מוקמו בעבר בניו יורק, בקומה העליונה של שוק צ'לסי ברובע המיטפקינג.

## קריירה
מאז 1976, ג'נסן זכה ב-16 זוכי פרסי גראמי בקטגוריות "הקלטת השנה", "אלבום השנה" וגם "האלבום הלא קלאסי המעובד הטוב ביותר".

בשנת 2002, מהדנסי מאסטרינג היו זכאים לקבל את הפרס גם כן. ג'נסן עבד על אלבומים שזכו להצלחה בין-לאומית כדוגמת *[[Come Away with Me]]* של נורה ג'ונס, *[[Fallen]]* של אוונסנס, *[[American Idiot (אלבום של גרין דיי)|American Idiot]]* ו-*[[21st Century Breakdown]]* של גרין דיי, *[[The Devil Put Dinosaurs Here]]* של אליס אין צ'יינס ו-*[[Ray of Light]]* של מדונה.

## קישורים חיצוניים
* 

## הערות שוליים

קטגוריה:זוכי פרס גראמי
קטגוריה:מוזיקאים אמריקאים
קטגוריה:אמריקאים שנולדו ב-1954
סבב הטניס העולמי לנשים של ITF

שמאל|ממוזער| לוגו **סבב הטניס העולמי לנשים של ITF (**באנגלית**: ITF Women's World Tennis Tour)**, שנקרא בעבר **מעגל נשים ITF (**באנגלית**: ITF Women's Circuit)**, הוא סדרה של טורנירי טניס מקצועיים המנוהלים על ידי הפדרציה הבינלאומית לטניס לשחקניות טניס מקצועניות.

## היסטוריה
הסבב משמש כמעגל התפתחותי לסבב ה-WTA, המנוהל על ידי התאחדות הטניס לנשים (WTA). ישנם כמה מאות טורנירי ITF לנשים מדי שנה, הפרוסים על פני כל שש היבשות, עם פרסים כספיים הנעים בין 15,000 ל-100,000 דולר ארצות הברית. שחקניות המצליחות במעגל הנשים של ITF צוברות מספיק נקודות כדי להיות זכאיות להגרלת מוקדמות או כניסה להגרלה הראשית לטורנירי WTA.

עד 2011 מעגל הנשים של ITF היה רמה מתחת לסבב ה-WTA הראשי, אבל ב-2012 ה-WTA הציג רמת ביניים, טורנירי WTA 125.

בשנת 2019 בוצעו רפורמות במעגל הטניס לנשים, ששינו את שמו לסבב הטניס העולמי של ITF והוא ישמש כמסלול השחקניות בין משחק הג'וניור לרמות העילית של הטניס המקצועני.

השקת הסבב היא שיאה של שורה של רפורמות של ITF שנועדו לתמוך בשחקניות צעירות ומוכשרות בהתקדמותן למשחק הבכיר ולמקד את כספי הפרסים ביעילות לטורנירים מקצועיים כדי לאפשר ליותר שחקניות להתפרנס כמקצועניות.

## קישורים חיצוניים
* 
* אתר רשמי

## ראו גם
* גביע בילי ג'ין קינג
* טניסאיות נבחרת גביע הפדרציה של ישראל

## הערות שוליים

קטגוריה:ספורט
קטגוריה:טניס
קטגוריה:ספורט נשים
קטגוריה:תחרויות טניס
ניקי האריס

**ניקי האריס** (באנגלית: **Niki Haris**; נולדה ב-17 באפריל 1962) היא זמרת ורקדנית אמריקאית מסוגת פופ, R&B, מוזיקת דאנס וג'אז. היא הייתה אחת מזמרות הליווי של מדונה מ-1987 עד 2001, והסולנית הראשית במגוון סינגלים של   בתחילת שנות ה-90.

שירה "Do Anything" עם Natural Selection  דורג במקום השני במצעד הבילבורד הוט 100.

## ביוגרפיה וקריירה
האריס נולדה בשם ג'ינה ניקול הייר בבנטון הארבור, מישיגן ב-17 באפריל 1962, בתו של אמן הג'אז המועמד לפרס גראמי ג'ין האריס . היא למדה בקולג' בדרום קליפורניה לפני שפתחה בקריירת שירה בפארקי שעשועים ומועדונים באזור קליפורניה. האריס ילדה בת, ג'ורדן אן, ב-2003. היא הייתה חלק מהצוות של מדונה והחלה לעבוד עימה בסיבוב ההופעות שלה "Who's That Girl World Tour". היא השתתפה בסרט התיעודי "במיטה עם מדונה" (1991), העוסק במאחורי הקלעים וצילומי הבמה שהוקלטו ב-"Blond Ambition World Tour".

היא השתתפה בווידאו קליפים של "Vogue" ו-"Music". יחד עם הזמרת דונה דה לורי, האריס סיפקה שירת רקע לרבים משיריה של מדונה, השתתפה במספר רב של הופעות מוקלטות ומשודרות שלה, והשתתפה בארבעה מתוך תשעת סיבובי ההופעות שלה. היא שיתפה איתה פעולה באלבומים ופסקולים שונים כדוגמת *[[Like a Prayer]]*, *[[I'm Breathless]]*, *[[The Immaculate Collection]]*, *[[Erotica]]*, *[[Bedtime Stories]]*, *[[Something to Remember]]* ו-*[[Ray of Light]]*.

הקריירה של האריס כזמרת ראשית החלה כשהוציאה בשנת 1991 את "What's It Gonna Be" עם ג'ליבין. הוא דורג במקום השני במצעד שירי הדאנס קלאב. באותה השנה, הוציאה את "Do Anything" עם Natural Selection שדורג במקום השני במצעד הבילבורד הוט 100. להיטים נוספים כמו "" ו-"" פורסמו בהמשך.

בשנת 2016 הקליטה עם דונה דה לורי את שירה של מדונה, "Rain". מיני-אלבום רמיקסים פורסם בהמשך לכך.

## דיסקוגרפיה
### אלבומים
* *Live in Switzerland* (ג'אז)
* *Niki Haris Live* (ג'אז)
* *Niki Haris and Friends* (ג'אז)
* *The Beginning* (גוספל)
* *Dance* (דאנס-פופ)

## קישורים חיצוניים

## הערות שוליים

קטגוריה:רקדניות אמריקאיות
קטגוריה:רקדנים אמריקאים
קטגוריה:זמרות אמריקאיות
קטגוריה:נשים אמריקאיות במאה ה-21
קטגוריה:אמריקאיות שנולדו ב-1962
תכלת הוצאה לאור

**תכלת הוצאה לאור** היא הוצאת ספרים ישראלית מבית סטימצקי.

## תיאור
תכלת הוצאה לאור הוקמה בשנת 2016 על ידי סטימצקי 2005 בע"מ והיא מוציאה לאור ספרות תרגום ומקור במספר סוגות: מתח, מדע, פסיכולוגיה, וספרים לפעוטות, לילדים ולנוער. ההוצאה מדפיסה כ-80 כותרים חדשים בשנה. בין היתר, הוציאה את ספריהם של בוני גרמוס, ג'ניפר איגן, מישקה בן-דוד, נטע חוטר, נלסון דה מיל, יפתח רייכר-עתיר, ג'ודי פיקו וכן הוצאה מחדש של סדרת "מר וגברת".

### אנשי מפתח בהוצאה
* שחר ולר - מנכ"ל
* מיכל קובזמן - עורכת ראשית

## קישורים חיצוניים
* 
* 

## הערות שוליים

קטגוריה:הוצאות ספרים בישראל
מנהיגי המפלגות בסנאט של ארצות הברית

**מנהיג הרוב** ו**מנהיג המיעוט** הם שני סנאטורים המשמשים כדוברים הראשיים של המפלגות הפוליטיות המחזיקות, בהתאמה, ברוב ובמיעוט ב. כל אחד מהם נבחר כמנהיג הרוב ומנהיג המיעוט על ידי הסנאטורים של אספת הבחירה של המפלגה שלהם.

לפי תקדים של הסנאט, הקצין יושב הראש (נשיא הסנאט) נותן למנהיג הרוב עדיפות בנאום במליאת הסנאט. מנהיג הרוב משמש כנציג הראשי של מפלגתו בסנאט, ונחשב לחזק מבין חברי הסנאט של ארצות הברית. הוא גם משמש כנציג הראשי של מפלגתו בקונגרס כולו אם בית הנבחרים, ובכך משרת יו"ר הבית, נשלט על ידי מפלגת האופוזיציה. גם עסקי הביצוע והחקיקה של הסנאט מנוהלים ומתוזמנים על ידי מנהיג הרוב.

**עוזר מנהיג הרוב** ו**עוזר מנהיג המיעוט**, הנקראים בדרך כלל מצליפים, הם חברי המנהיגות השניים בחשיבותם של כל מפלגה. תפקידם העיקרי הם לאסוף את קולות המפלגות שלהם בנושאים חשובים. אם מנהיג המפלגה אינו נוכח, המצליף משמש לרוב כמנהיג בפועל.

## מנהיגי המפלגות הנוכחיים
הסנאט מורכב נכון ל-2025 מ-53 רפובליקנים, 47 דמוקרטים ו-2 עצמאיים; כל העצמאיים מצביעים עם הדמוקרטים. לא הגיוני בסנאט יש רק 100 חברים, לא 102.

מנהיגי המפלגות הנוכחיים הם הסנאטורים צ'אק שומר (דמוקרטי) מניו יורק וג'ון ת'ון (רפובליקני) מדקוטה הדרומית. המצליפים הם הסנאטורים דיק דרבין (דמוקרטי) מאילינוי וג'ון באראסו (רפובליקני) מויומינג.

## היסטוריה
ב-1850, לכל המאוחר, החלו מפלגות בשני בתי הקונגרס למנות יושבי ראש, ובעוד כיו"רי אספת הבחירה הייתה להם סמכות מועטה ביותר, למנהיגי המפלגה בסנאט היה הרבה יותר כוח. ב-1913 נבחר הסנאטור ג'ון קרן מאינדיאנה למנהיג הבלתי רשמי של המפלגה הדמוקרטית בסנאט, וב-1920 מונה רשמית אוסקר אנדרווד לתפקיד. עם זאת, אתר האינטרנט של הסנאט מכיר בקרן כמנהיג המפלגה הראשון בסנאט. ב-1925 מינתה המפלגה הרפובליקנית, שהייתה הרוב, את צ'ארלס קרטיס למנהיג הרוב הרשמי הראשון, אף על פי שקודמו, הנרי קבוט לודג', נחשב לרוב למנהיג הרוב (הלא רשמי) הראשון הסנאט.

חוקת ארצות הברית קובעת את סגן נשיא ארצות הברית כנשיא הסנאט, וקובעת גם נשיא זמני – בדרך כלל הסנאטור הוותיק ביותר במפלגת הרוב – המשמש כקצין יושב הראש כאשר נשיא הסנאט (סגן הנשיא) נעדר. מאחר שסגן הנשיא עשוי להיות ממפלגה שונה מהרוב והוא אינו חבר בסנאט, אין לו למעשה שום סמכות מעבר לתפקיד היושב ראש. לכן מנהיג הרוב הוא זה שמנהל בפועל את הסנאט, זאת בניגוד לבית הנבחרים, בו ליושב הראש הנבחר יש כוח רב ובדרך כלל הוא עומד בראש ההצבעות על הצעות חוק.

## רשימת ראשי המפלגה
המפלגה הדמוקרטית בחרה לראשונה במנהיג בשנת 1920, ואילו המפלגה הרפובליקנית קבעה לראשונה מנהיג רשמי ב-1925.

## ראו גם

*הסנאט של ארצות הברית
*נשיא הסנאט של ארצות הברית
*הנשיא הזמני של הסנאט של ארצות הברית
*יושב ראש בית הנבחרים של ארצות הברית

## קישורים חיצוניים

*מנהיגי הרוב והמיעוט, באתר הסנאט של ארצות הברית
*הרפובליקנים בסנאט
*הדמוקרטים בסנאט

## הערות שוליים

*
קטגוריה:הסנאט של ארצות הברית
קטגוריה:ארצות הברית: פוליטיקה
טהיטוטפאלו

הכפר הגדול **טהיטוטפאלו** (בהונגרית: **Tahitótfalu**) שוכן במחוז פשט, נפת סנטאנדרה, בגוש בודפשט.

## מיקום
היישוב ממוקם בחלק הצפוני של המחוז בעיקול הדנובה, 28 ק"מ מבודפשט, 25 ק"מ מאסטרגום, צפונית לסנטאנדרה, ליד כביש מהיר 11. הדנובה של סנטאנדרה מחלק אותו לשני חלקים, לטוטפאלו על האי סנטאנדרה ולטהירה, השוכן למרגלות הרי וישגראד, השניים מחוברים על ידי גשר הדרך היחידה המובילה לאי סנטנדרה, גשר טילדי.

את טוטפאלו חוצה כביש 1113 בכיוון צפון-דרום, ובכיוון מזרח-מערב הכביש 1114, המשתרע מכביש 11 עד למעבורת של ואץ. כביש 1113 הוא חד סטרי לאורך היישוב (אורכו כ-600 מטר), כך שקטע כביש חד סטרי נוסף בכיוון ההפוך נחשב גם הוא לכביש ציבורי ארצי, מספר 11 611.

## היסטוריה
לפי עדויות הממצאים העשירים שנמצאו ביישובי הסביבה, האזור היה מיושב כבר מהתקופה הפרהיסטורית. בתקופת האימפריה הרומית, כגבול האימפריה, הייתה לאזור חשיבות רבה מבחינה צבאית וביטחונית. מגדלי שמירה רומיים עמדו בכל מקום לאורך הלימס על קו הדנובה, במרחק אותות אור זה מזה, כולל באזור טהיטוטפאלו של היום, ושרידי ראש גשר רומי נמצאו באתר של פוקול-צ'ארדה של היום. חשיבותו האסטרטגית מתבטאת ב-2 מגדלי השמירה הרומיים שהוקמו בשטחה.

לאחר התיישבות המדיארים במרכז אירופה היה שייך חלק הטאהי של הכפר של היום למשפחת Thah. הנצר למשפחת רושד מהרוּס (המשפחה הסקנדינבית), בשם דומונקוש שהתגורר בטאה בשנת 1221, לפי הרישומים, ואז, בשנת 1237, נמסר גם האי סנטאנדרה רשמית למשפחה זו. עם מות כל צאצאי משפחת רושד - אלברכט השני, מלך גרמניה העניק את השטח לפרנק פרקי או לפורוקי בשנת 1439, אך בשנת 1447 אנו מוצאים את טאהי כבר בבעלות משפחת בוטוש.

בתקופת הונגריה העות'מאנית, חלק הטוטפאלו של הכפר, בניגוד ליישובים במחוז פשט (כולל טהיטו), היה בר מזל ולא ספג נזק חמור בשל מיקומו שנחסם על ידי הדנובה, ואנשים רבים אף נמלטו לכפר מהסביבה. בשנת 1789, השטח של היישוב היה למעלה מ-10,000 דונם (1000 הקטר) של אדמה לעיבוד. היו 400 הקטרים של כרמים, 25 הקטרים של גנים, 499 הקטרים של כרי דשא, 1102 הקטרים של מרעה ו-1522 הקטרים של יער. לפי הרישומים, תושביה התפרנסו גם מגרירת ספינות וכקברניטי ספינות ומדייג.

## ילידי המקום
**[[לאסלו פליישמן]]** (1878–1962) היה דוקטור לרפואה (MD) יהודי-הונגרי, רופא אף אוזן גרון, פרופסור.

## אתרים בעלי עניין
* בית פולק (קלאסיציסטי) https://web.archive.org/web/20071114012744/http://www.vendegvaro.hu/gen?genid=8666 http://muemlekem.hu/muemlek?id=7426
* כנסייה קלוויניסטית (המאה ה-19)
* כנסייה קתולית
* בית תפילה בפטיסטי
* קברו של מיהאי פולק
* חדר זיכרון מיהא פולק

## גלריה

קובץ:Hősök szobra, Hősök tere, Tahitótfalu 002.jpg|אנדרטת גבורה
קובץ:Tahitótfalu 003.jpg|אנדרטת גבורה
קובץ:Katolikus templom, Tahitótfalu 016.jpg|הכנסייה הקתולית
קובץ:Tahitótfalu 017a.jpg|הכנסייה הקתולית
קובץ:Baptista imaház, Tahitótfalu 013.jpg|בית התפילה הבפטיסטי
קובץ:Ifjúság út 16, Tahitótfalu 011.jpg|קטע רחוב
קובץ:Ifjúság út 16, Tahitótfalu 012.jpg|בית מגורים
קובץ:Tahitótfalu 015.jpg|קטע רחוב
קובץ:Református temető, Tahitótfalu 020.jpg|בית הקברות הקלוויניסטי
קובץ:Katolikus temető, kereszt, Tahitótfalu 023.jpg|בית הקברות הקתולי


## קישורים חיצוניים
* 

* בית הנופש של מיהאי פולק
* ביקור בקברו של מיהאי פולק
* מדריך מפות – טהיטוטפאלו
* טהיטוטפאלו באתר www.utikonyvem.hu
* טהיטוטפאלו באתר tuzazom.com

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
מייקל ברדפורד

**מייקל ברדפורד** (באנגלית: **Michael Bradford**; נולד ב-1961) הוא מוזיקאי אמריקאי. כיליד דטרויט, מישיגן, הוא ידוע בעיקר כגיטריסט בס אך גם מנגן בגיטרה וקלידים, ופעל בצורה נרחבת בהפקה והנדסה מוזיקלית. בין היתר, ברדפורד עבד עם מדונה, יאנגסטאון , קיד רוק, אנקל קראקר  ובמוזיקה לסרטים.

בהמשך, הפך לגיטריסט של The Felons Club וניתן לשמוע אותו באלבום הבכורה שלה, *Welcome to the Club*.

## ביוגרפיה וקריירה
הוא נולד וגדל במזרח דטרויט, אזור שהיה בעבר שכונת פועלים יציבה, אך הידרדר במהירות לאחר המהומות הסוערות של העיר ב-1967.

במהלך הקריירה שלו עבד עם אמנים רבים ממישיגן, ביניהם אניטה בייקר , ארל קלוג וגרג אלכסנדר שהיו כולם מאזור דטרויט. בהמשך לכך, גילה עניין ריק נואלס בברדפורד. הוא גייס אותו ליצור מוזיקה בהשראת סוגת האלקטרוניקה, ששימשה כאבן דרך למפגשים של כתיבת שירים שריק ערך עם מדונה. חלק מהשירים הללו נערכו והפכו לחלק מאלבומה של מדונה מ-1998 *[[Ray of Light]]*. לפני כן, ברדפורד עבד עם סטיבן בריי ויצר שירים לאלבום בשם *In the Beginning*, אוסף של שירים שנכתבו בידי מדונה ובריי לפני שמדונה הפכה לאמנית בין-לאומית. מדונה התחבבה על ברדפורד, כיוון שהיה ממדינת הולדתה, מישיגן, והחלה לקרוא לו "דטרויט מייק", כינוי שדבק בו לאורך הקריירה שלו.

בין היתר, עבר עם אמנים ויוצרים כדוגמת פול בקמסטר, קיד רוק, ודיפ פרפל. ברדפורד יוצר מוזיקה לסרטי קולנוע ותוכניות טלוויזיה כדוגמת "סינדרלה 2: חלומות מתגשמים" (2002), "משימה בלתי אפשרית 2" (2000) ו"האנה מונטנה" (2006–2011). בשנת 1998 הוציאה הזמרת מדונה את אלבום האולפן השמיני שלה, *[[Ray of Light]]*; הוא היה אחראי על התכנות שלו. בשנת 2005 הוציאה הלהקה דיפ פרפל את אלבום האולפן השמונה-עשר שלה, *[[Rapture of the Deep]]*, עליו ברדפורד היה חתום כאחד מיוצריו.

## קישורים חיצוניים

## הערות שוליים

קטגוריה:מוזיקאים אמריקאים
קטגוריה:גיטריסטים אמריקאים
קטגוריה:אמריקאים שנולדו ב-1961
קיזי אדג'ל

**קיזי אדג'ל** (באנגלית: **Kizzy Edgell**; נולד ב-15 באוגוסט 2002) הוא שחקן אנגלי. הוא ידוע בתפקידו כדארסי אולסון בסדרת הטלוויזיה "עוצר נשימה" המשודרת בנטפליקס.

## חיים מוקדמים
אדג'ל נולד ב-15 באוגוסט 2002 בוונדסוורת', דרום לונדון, אנגליה. הוא למד בבית ספר אורלינס פארק ולמד פסיכולוגיה לפני שנכנס לתחום המשחק.

## קריירה
אדג'ל ערך את הופעת הבכורה שלו בטלוויזיה כדארסי אולסון, בסדרת הנעורים של נטפליקס, "עוצר נשימה" (2022–הווה), עיבוד לקומיקס מאת אליס אוזמן. דמותו של אדג'ל, דארסי, היא לסבית שמקיימת מערכת יחסים עם חברתה הטובה ביותר, טארה ג'ונס (קורינה בראון). אדג'ל הופיע עם שאר השחקנים הראשיים של "עוצר נשימה", על השער של מגזין Attitude..

## חיים אישיים
אדג'ל מזוהה כא-בינארי והשתמש אך ורק בכינויי הם.

## פילמוגרפיה

## קישורים חיצוניים

## הערות שוליים

קטגוריה:בריטים שנולדו ב-2002
קטגוריה:שחקנים להט"בים בריטים
קורינה בראון

**קורינה בראון** (באנגלית: **Corinna Brown**; נולדה ב-24 בדצמבר 1998) היא שחקנית אנגליה. היא ידועה בתפקידה כטארה ג'ונס בסדרת הטלוויזיה "עוצר נשימה" המשודרת בנטפליקס.

## חיים מוקדמים וקריירה
בראון נולדה בוולת'אם פורסט. היא החלה להופיע בילדותה, נרשמה לשיעורי ריקוד ולאחר מכן גם לשיעורי תיאטרון בבית הספר המקומי לתיאטרון ולקולנוע אנה פיורנטיני. באמצעות זה, היא הופיעה במופעים מגוונים ב-Hackney Empire והייתה חתומה על הסוכנות שלהם. בראון הופיעה גם עם חברת הנוער של האקדמיה המלכותית לאמנות הדרמה. היא שיחקה בפרסומות ועשתה את הופעת הבכורה שלה בטלוויזיה בסרט ה-BBC Three מ-2012, "My Murder" עם ג'ון בויגה. היא גם הופיעה בספין-אוף של ערוץ דיסני, "אפילו יותר אברמור".

בראון נרשמה לבית הספר למשחק East 15, וסיימה את לימודיה ב-2020. היא התמחתה במשחק ובקרב במה. לאחר שלמדה ב-East 15, היא הוחתמה ל-MacFarlane Chard.

לאחר שסיימה את בית הספר לדרמה, בראון גילמה את סוואנהילד בקופליה בתיאטרון ניו ויק. לאחר מכן חזרה לטלוויזיה וגילמה את טארה ג'ונס בסדרת הטלוויזיה של נטפליקס, "עוצר נשימה", שעונתה הראשונה שודרה ב-2022 ועונתה השנייה ב-2023. היא גם הופיעה בתפקיד אורח בתור צ'לסי קרייג בפרק של אופרת הסבון הרפואית הבריטית "רופאים".

## פילמוגרפיה

## תיאטרון

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות
קטגוריה:אנגליות שנולדו ב-1998
קרייג ארמסטרונג

**קרייג ארמסטרונג** OBE (באנגלית: **Craig Armstrong**; נולד ב-29 באפריל 1959) הוא מלחין סקוטי של מוזיקה תזמורתית מודרנית, אלקטרוניקה וסרטים. הוא סיים את לימודיו באקדמיה המלכותית למוזיקה ב-1981, ומאז הלחין שירים עבור הלהקה השייקספירית המלכותית, התזמורת הסקוטית הלאומית והסינפונייטה של לונדון.

הפסקול של ארמסטרונג לסרט "רומיאו וג'ולייט" (1996) מאת באז לורמן זיכה אותו בעיטור BAFTA להישגים במוזיקה לקולנוע ובאייבור נובלו . הוא שיתף פעולה בשנית עם לורמן בשני הסרטים הבאים שלו, "מולין רוז'" (2001) ו"גטסבי הגדול" (2013). הפסקול שלו עבור הראשון זיכה אותו בפרס "מלחין השנה" של מכון הסרטים האמריקאי לשנת 2001, פרס גלובוס הזהב בקטגוריית "הפסקול הטוב ביותר" ותואר נוסף מ-BAFTA. ארמסטרונג זכה בפרס גראמי עבור "הפסקול המקורי הטוב ביותר" בשנת 2004 עבור הסרט הביוגרפי "ריי" (2004). קרדיטים נוספים ליצירותיו כוללים את "אהבה זה כל הסיפור" (2003), "מגדלי התאומים" (2006) מאת אוליבר סטון, "אליזבת: תור הזהב" (2007) ו"הענק הירוק" (2008). והבריחה הגדולה (2023).

## דיסקוגרפיה

* 1998: *The Space Between Us*
* 2002: *[[As If to Nothing]]*
* 2004: *Piano Works*
* 2005: *Film Works 1995–2005*
* 2005: *The Dolls* by the Dolls (עם אנטייה גרייה וולדיסלב דלאי)
* 2008: *Memory Takes My Hand*
* 2014: *It's Nearly Tomorrow*
* 2018: *Sun On You*

## פילמוגרפיה

## קישורים חיצוניים
* 

## הערות שוליים

קטגוריה:מלחינים סקוטים
קטגוריה:מלחינים מן המאה ה-20
קטגוריה:מלחינים מן המאה ה-21
קטגוריה:מוזיקאים סקוטים
קטגוריה:זוכי פרס באפט"א: אישים
קטגוריה:אמני מוזיקה אלקטרונית בריטים
קטגוריה:זוכי פרס גלובוס הזהב
קטגוריה:זוכי פרס גראמי
קטגוריה:מלחיני אופרה
קטגוריה:קצינים במסדר האימפריה הבריטית
קטגוריה:אמני וירג'ין רקורדס
קטגוריה:בריטים שנולדו ב-1959
סוזנה מלווין

**סוזנה מלווין** (באנגלית: **Susannah Melvoin**; נולדה ב-26 בינואר 1964) היא זמרת ופזמונאית אמריקאית. מלווין ידועה בעיקר בזכות הקשר שלה עם פרינס באמצע שנות ה-80. מלווין מגיעה ממשפחה מוזיקלית והיא אחותה התאומה של המוזיקאית וונדי מלווין , אחותו של ג'ונתן מלווין  (קלידן לשעבר בסיבוב הופעות עם הסמאשינג פאמפקינס), ובתו של פסנתרן הג'אז (ונשיא NARAS לשעבר) מייק מלווין .

## קריירה
### עבודתה עם פרינס
מלווין החלה לעבוד עם פרינס באמצע שנות ה-80 בעת שאחותה וונדי הייתה חלק מלהקתו. במהלך תקופה זו, מלווין זכתה להיות סולנית משותפת של אחד מהפרויקטים של פרינס: המשפחה . פרינס כתב את השיר "Nothing Compares 2 U" של הלהקה משנת 1985 על מלווין. הוא זכה להצלחה בשנת 1990 בביצועה של שינייד או'קונור.

מאוחר יותר, מלווין הצטרפה להרכב המורחב של להקתו של פרינס – היא ביצעה קולות רקע באלבומו *[[Parade]]* ובשיר "Anotherloverholenyohead" משנת 1986. היא עיצבה את הז'קט בעטיפת האלבום *Dream Factory*, וקיבלה קרדיט על *[[Sign o' the Times]]* בכתיבת השיר "Starfish and Coffee".

מלווין הייתה מאורסת לפרינס, שכתב עליה כמה שירים.

### עבודה מאוחרת יותר
מלווין עבד לאחר בתור סולנית רקע עבור אמנים כמו רוג'ר ווטרס, אריק קלפטון ומייק אולדפילד וביצע שירה באלבומים של וונדי & ליסה . היא הייתה שותפה לכתיבת שירים עבור הלהקה של אריק קלפטון ובעלה לשעבר דוויל ברמהול השני מ-Arc Angels. בהמשך לכך, הייתה שותפה לכתיבת שירים שביצעה מדונה, כמו הרצועה הרביעית מ-, "Candy Perfume Girl", שנכתבה עם ויליאם אורביט. זה היה אמור להיות . אורביט הציע למדונה את השירים שכתב עם מלווין, שלא קיבלה שום קרדיט או פיצוי. היא הצהירה כי , אך הוסיפה כי . באפל מיוזיק זוכתה בתור חלק מכותבי השיר.

מחוץ לעולם המוזיקה, היא כיכבה בתפקידים קטנים או בתפקידי קמע בשלושה סרטים דלי תקציב, כולל *Skin & Bone* ו-*Luster*.

## חיים אישיים
מלווין הייתה נשואה לדוויל ברמהול השני; לשניים נולדו שני ילדים והם נפרדו בשנת 2010. ברמהול החל במערכת יחסים עם רנה זלווגר בשנת 2012 והדבר סירבל בתקשורת את תהליך הגירושין.

## קישורים חיצוניים

## הערות שוליים

קטגוריה:זמרות אמריקאיות
קטגוריה:פזמונאיות אמריקאיות
קטגוריה:תאומים אמריקאים
קטגוריה:אמריקאיות שנולדו ב-1964
קטגוריה:אמריקאים שנולדו ב-1964
סיר (נפת ג'נין)

**סיר** (בערבית: **صير**, תעתיק מדויק: **ציר**) הוא כפר פלסטיני בנפת ג'נין כ-10 ק"מ דרומית לעיר ג'נין, בגובה כ-450 מטר מעל פני הים.

## העירייה המאוחדת
בשנת 2011 הכפיפה הרשות הפלסטינית את המועצה המקומית לעירייה מאוחדת שכוללת גם את הכפרים: מיית'לון, סיריס, ג'דידה, מסיליה.

תושבי הכפר וכן תושבי הכפרים האחרים שבעירייה המאוחדת, אינם מרוצים מהניהול ודורשים מהרש"פ לבטל את האיחוד.
[ממוזער|דיוואן משפחת אל-אִרשיד, שנבנה על ידי אחמד אִרשיד בשנת 1136 (ב[הלוח המוסלמי|לוח ההיג'רי, 1714 לספירה)]]

## אוכלוסייה

### משפחות הכפר
המשפחה הגדולה בכפר היא משפחת **אל-אִרשיד** – אחת המשפחות הפלסטיניות העתיקות, שמוצאה מתייחס למשפחת **מקדאד** בחורן.

## היסטוריה
בכפר ובסביבתו נמצאו שברי חרס מהתקופה הפרסית המוקדמת והמאוחרת, הרומית והביזנטית.

כפר סיר מזוהה עם כפר זיר, המוזכר בכתובת רחוב מהמאה ה-6–7, ככפר יהודי באזור סבסטיה שמאוכלס ברובו על ידי לא-יהודים, ולכן ניתן להשתמש בתוצרת חקלאית שהתקבלה ממנו, ללא ההגבלות הרגילות שהוטלו במהלך שנות השמיטה, או צורך במעשר שני.

זרטל חשף במקום שרידי אחוזה צלבנית בשם Casale Syrorum, שזכויותיה אושרו בשנת 1165/1166 לספירה על ידי אמלריק מירושלים.

כפר סיר, כמו שאר האזור, נכבש על ידי האימפריה העות'מאנית בשנת 1517, ובמפקד 1596 זה היה חלק ממחוז משנה, תחת סנג'ק שכם. בכפר היו 31 בתי אב ו-4 רווקים, כולם מוסלמים. תושבי הכפר שילמו מס קבוע של 33.3% על כל התוצרת חקלאית, בסך של 7,832 אקצ'ה.

כמה מתושבי הכפר, בני משפחת ארשיד, השתתפו ולחמו במרד הערבי הגדול, חלק מהם נאסרו והיו כמה שנהרגו.

## אתרים
ממוזער| קבר "הנביא ד'יב" בכפר סיר
בדרום הכפר נמצא מבנה הנקרא: קברו של "**הנביא ד'יב**", שנהגו לעלות אליו לרגל (ראה צילום).

## אדמה, חקלאות ומים
בסטטיסטיקה של 1945 נמצא ששטח הכפר היה 12,499 דונם מתוכם, 1,908 דונם שימשו למטעים וגידולי שלחין, 6,045 דונם לדגנים, 10 דונם היו בנויים ו-4,536 דונם סווגו כ"בלתי ניתנים לעיבוד".

## אישים מהכפר
על אף שהכפר אינו גדול, צמחו ממנו כמה אישים בולטים וביניהם:
* **ג'האד סלימאן ארשיד** – טייס בחיל האוויר הירדני ולימים היה טייסו הפרטי של חוסיין, מלך ירדן, ממייסדי חברת התעופה "רויאל ג'ורדניאן" ונשא במגוון תפקידים בירדן ובאמירויות.
* **מאהר פריד ארשיד**  – שימש כנספח תקשורת ותיירות בשגרירות ירדן בביירות 1965–1971, חבר בית הנבחרים הירדני 1973–1987, ולאחר מכן, בין היתר: איש עסקים, ממייסדי האוניברסיטה הערבית האמריקאית בז'נבה 1995, יו"ר מועצת המנהלים של האוניברסיטה הערבית-אמריקאית – ג'נין (1995–2000), חבר הסנאט הירדני התשעה עשר 2001.
* **מוסטפא ד'יב ארשיד**  – עיתונאי, נציג בפרלמנט הירדני וחבר בבית הנבחרים הירדני עד 1967.
* **פריד מחמוד עבד א-רחים ארשיד** – חבר בית הנבחרים הירדני וחבר הסנאט.
* **מוחמד מחמוד עבד א-רחים ארשיד** – חבר בית הנבחרים הירדני (1963) והסנאט (1967 ו-1971).

## קישורים חיצוניים

* פלסטין לזיכרון/סיר

## לקריאה נוספת
* بلادنا فلسطين (ארצנו - פלסטין) מאת: מוסטפא מוראד אל-דבאח, 1991, עמ' 141,142,143.
* معجم العشائر الفلسطينية الحمايل والعشائر والعائلات والقبائل الفلسطينية وأعلام رجالاتها في الأدب والجهاد والسياسة - "השבטים הפלסטינים, החמולות, המשפחות והשבטים הפלסטינים, ואנשיהם הבולטים בספרות, בג'האד ובפוליטיקה, מאת מחמד מחמד חסן שרב, עמ' 1020, 1177, 1226.
* תולדות הר שכם - אחסן אלנימר, חלק שלישי, עמ' 153,154,244.

## הערות שוליים

קטגוריה:נפת ג'נין
מיי בלאדי ולנטיין

**מיי בלאדי ולנטיין** (באנגלית: **My Bloody Valentine**) היא להקת רוק אירית-אנגלית שהוקמה בדבלין ב-1983 ומורכבת משנת 1987 ואילך מהחברים המייסדים קווין שילדס (שירה, גיטרה, סמפלר) וקולם או סיוסויג (תופים, סמפלר), וכמו גם בילינדה בוצ'ר (שירה, גיטרה) ודבי גוג' (גיטרת בס). הלהקה נחשבת לאחת מהלהקות החלוצות בז'אנר המוזיקלי שוגייז.

בשנת 1988 הלהקה חתמה על חוזה על חברת התקליטים קריאיישן רקורדס . לאורך השנים הלהקה הפיקה מספר מיני-אלבומים שזכו להצלחה רבה, והאלבומים "Isn't Anything" (משנת 1988) ו-"Loveless" (משנת 1991). האלבום "Loveless" נחשב על ידי רבים ליצירת המופת הגדולה ביותר שלהם ולאחד מאלבומי הרוק הגדולים ביותר בכל הזמנים. עם זאת חברת התקליטים קריאיישן רקורדס בחרה לבסוף לסיים את שיתוף הפעולה עם הלהקה בשל עלויות הגדולות שהיו כרוכות בהפקת האלבום. ב-1992 הלהקה חתמה על חוזה עם חברת התקליטים איילנד רקורדס והפיקה עימם חומר רב שמעולם לא פורסם.

גוג' וסיוסויג פרשו מהלהקה בשנת 1995, ובשנת 1997 גם באוצ'ר פרש מהלהקה. לטענת שילדס, משום שלא הצליח ליצור בעצמו אלבום חדש מוצלח בעקבות ההצלחה הענקית של האלבום "Loveless", שילדס בודד את עצמו ולטענתו הוא "השתגע". בשנת 2007 הלהקה התאחדה ולקחה חלק בסבב הופעות בין-לאומי. ב-2012 הלהקה הוציאה לשווקים את אלבום האוסף "EP's 1988–1991". בשנת 2013 יצא לשווקים אלבום האולפן השלישי של הלהקה "m b v" ובמקביל הלהקה ערכה שוב סבבי הופעות נוספים.

## חברי הלהקה

### בהווה
* קווין שילדס – שירה, גיטרות, סמפלר (1983–1997, 2007–הווה)
* קולם או סיוסויג – תופים, סמפלר (1983–1995, 2007–הווה)
* בילינדה בוצ'ר - שירה, גיטרות (1987–1997, 2007–הווה)
* דבי גוג' – גיטרת בס (1985–1995, 2007–הווה)

### מוזיקאים שהצטרפו לסבבי ההופעות
* אנה קווימבי – חליל (1991–1992)
* ג'ן מאקרו – קלידים, גיטרות (2013–הווה)

### חברים לשעבר
* דייוויד קונווי – שירה (1983–1987)
* סטיבן אייברס – גיטרה (1983–1984)
* מארק רוס – גיטרת בס (1984)
* פול מרטאג – גיטרת בס (1984–1985)
* טינה דורקין – קלידים (1984–1985)
* ג'ו בייפילד – שירה (1987)

### ציר זמן

## דיסקוגרפיה
* 1988 – Isn't Anything 
* 1991 – Loveless 
* 2013 – m b v 

## גלריית תמונות

קובץ:Bilinda_Butcher_(cropped_2).jpg|בילינדה בוצ'ר בהופעה ב-1989
קובץ:Kevin_Shields.jpg|ימין|ממוזער|קווין שילדס בהופעה ב-1989
קובץ:Bilinda_Butcher_(2008).jpg|בילינדה בוצ'ר ודבי גוג' מופיעות ב-2008
קובץ:MBV_2008.jpg|הופעה חיה של הלהקה ב-2008


## קישורים חיצוניים

* 

## הערות שוליים

קטגוריה:אמני איילנד רקורדס
קטגוריה:להקות רוק אלטרנטיבי
קטגוריה:להקות איריות
קטגוריה:להקות רוק איריות
טוד בוהלי

**טוד בוהלי** (נולד ב-20 בספטמבר 1973) הוא איש עסקים ומשקיע אמריקאי. הוא מייסד שותף, יו"ר, מנכ"ל וחבר השליטה באלדרידג' תעשיות, חברת אחזקות  שנמצאת בגריניץ', קונטיקט . הוא גם המנכ"ל הזמני של איגוד העיתונאים הזרים בהוליווד ובעל מניות משותף ויו"ר מועדון הכדורגל צ'לסי  ומועדון הכדורגל RC שטרסבורג מליגת העל הצרפתית תחת BlueCo . 

## הערות שוליים

## קישורים חיצוניים

קטגוריה:אנשי עסקים אמריקאים
קטגוריה:בוגרי מכללת ויליאם ומרי
קטגוריה:בוגרי בית הספר לכלכלה של לונדון
קטגוריה:אמריקאים שנולדו ב-1973